
RAPORT  COMUN

asupra proiectului de Lege privind stimularea încadrării în muncă a elevilor şi studenţilor

(Plx. 992/2006)

1. În conformitate cu prevederile art. 95 şi 115 din Regulamentul Camerei Deputaţilor, republicat, Comisia pentru învăţământ, ştiinţă, tineret şi sport şi Comisia pentru muncă şi protecţie socială au fost sesizate spre dezbatere şi avizare, în fond, în procedură de urgenţă, cu proiectului de Lege privind stimularea încadrării în muncă a elevilor şi studenţilor, trimis Comisiilor cu adresa nr. PL.x 992 din 27 decembrie 2006.

La întocmirea raportului, Comisiile au avut în vedere avizele primite de la Comisia juridică, de disciplină şi imunităţi, Comisia pentru buget, finanţe şi bănci, Consiliul Legislativ, Consiliul Economic şi Social, precum şi Punctul de vedere al Guvernului.


Proiectul de Lege are ca obiect de reglementare stimularea încadrării în muncă a elevilor şi studenţilor pe perioada vacanţei, aceştia urmând să beneficieze de un stimulent financiar lunar egal cu salariul minim brut pe ţară în vigoare, pentru o perioada de maximum 60 de zile într-un an calendaristic. Diferenţa dintre salariul minim brut pe ţară şi salariul negociat se suportă de către angajator din fonduri proprii. 

2. Proiectul de Lege face parte din categoria legilor ordinare, conform prevederilor art.73 alin.(1) din Constituţia României, republicată. 


3. La dezbaterea proiectului de Lege au participat ca invitaţi, în conformitate cu prevederile art. 54 şi 55 din Regulamentul Camerei Deputaţilor, republicat: 

- domnul Dumitru Matei – Secretar de Stat, Ministerul Educaţiei şi Cercetării


- domnul deputat Ioan Cindrea – iniţiator

- domnul Cătălin Dănilă – Secretar de Stat, Ministerul Muncii, Solidarităţii Sociale şi Familiei 


- doamna Georgeta Bratu – director, Ministerul Muncii, Solidarităţii Sociale şi Familiei 


4. La lucrările Comisiilor au fost prezenţi 38 deputaţi din totalul de 46 membrii ai Comisiilor.

5. Camera Deputaţilor este Cameră decizională, potrivit prevederilor art.75 alin.(1) şi (3) din Constituţia României, republicată, şi ale art.92 alin.(9) pct.1 din Regulamentul Camerei Deputaţilor, republicat.  


6. Senatul a adoptat acest proiect de Lege în şedinţa din 14 decembrie 2006.


În urma dezbaterilor, în şedinţele din 7 şi 27 februarie 2007, Comisiile, cu 31 voturi pentru şi 5 abţineri, propun Plenului adoptarea cu modificări a proiectului de lege, după cum urmează:

I. Amendamente admise

	Nr. crt.
	Text adoptat de Senat
	Text propus de Comisiile reunite
(autorul amendamentului)
	Motivarea

amendamentelor propuse

	1.
	Titlul Legii: Lege privind stimularea încadrării în muncă a elevilor şi studenţilor
	Text nemodificat.
	

	2.
	Art.1. -  Elevii şi studenţii care se încadrează în muncă pe perioada vacanţelor beneficiază de un stimulent financiar lunar egal cu 50% din salariul minim brut pe ţară garantat în plată.
	Art.1. -  Angajatorul care încadrează în muncă elevi şi studenţi pe perioada vacanţelor, beneficiază de un stimulent financiar lunar egal cu 50% din salariul minim brut pe ţară garantat în plată, pentru fiecare elev şi student.

Autori: Comisia pentru învăţământ, ştiinţă, tineret şi sport şi Comisia pentru muncă şi protecţie socială
	Pentru claritatea textului.

	3.
	Art.2. – Stimulentul financiar se acordă la cererea angajatorului din bugetul asigurărilor pentru şomaj.
	Text nemodificat.
	

	4.
	Art.3. – Perioada maximă de acordare a stimulentului financiar, prevăzut la art. 1, este de 60 de zile lucrătoare într-un an calendaristic. 
	Text nemodificat.
	

	5. 
	---
	Art.4. – Diferenţa dintre stimulentul financiar lunar acordat conform art.1 şi salariul realizat se suportă de către angajator din fonduri proprii. 
Autor: Comisia pentru muncă şi protecţie socială
	Pentru o reglementare mai clară a efortului financiar al angajatorului.

	6.
	Art.4. – Prezenta lege intră în vigoare la 45 de zile de la publicarea în Monitorul Oficial al României, Partea I.
	Art. 4 devine art. 5.

Art.5. – Prezenta lege intră în vigoare la 30 de zile de la publicarea în Monitorul Oficial al României, Partea I.

Autori: Comisia pentru învăţământ, ştiinţă, tineret şi sport şi Comisia pentru muncă şi protecţie socială
	Se apreciază că 30 de zile sunt suficiente pentru intrarea în vigoare a legii. 

	7.
	Art.5. – În termen de 30 de zile de la publicarea prezentei legi, Ministerul Muncii, Solidarităţii Sociale şi Familiei, împreună cu Ministerul Finanţelor Publice şi Ministerul Educaţiei şi Cercetării vor supune aprobării, prin hotărâre a guvernului, normele metodologice de aplicare a prevederilor prezentei legi.
	Art. 5 devine art. 6.

Text nemodificat.
	


II. Amendamente respinse

	Nr. crt.
	Text iniţial
	Amendamentul propus

şi autorul acestuia
	Motivarea amendamentelor
	Camera

Decizională

	1. 
	----
	Art.4. – Diferenţa dintre stimulentul financiar acordat şi salariul negociat se suportă de către angajator din fonduri proprii.
Autor: Comisia pentru învăţământ, ştiinţă, tineret şi sport
	a) Argumente pentru susţinere:
Pentru o reglementare mai clară a efortului financiar al angajatorului.
b) Argumente pentru respingere: Întrucât se consideră că efortul financiar al angajatorului trebuie raportat la salariul realizat şi nu la cel negociat.
	Camera Deputaţilor

